b'\n_START_ARTICLE_\nSkender Kulenovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nKulenovi\xc4\x87 je osnovno \xc5\xa1olo kon\xc4\x8dal v rodnem Petrovcu, gimnazijo pa v Travniku, kjer je kot zunanji dijak obiskoval Jezuizsko gimnazijo. Po kon\xc4\x8dani gimnaziji je v Zagrebu \xc5\xa1tudiral pravo._NEWLINE_Kot \xc5\xa1tudent sodeljuje in dopisuje v \xc5\xa1tevilne liste. Leta 1937 skupaj s H. Kiki\xc4\x8dem in S. Krupi\xc4\x8dem v Zagrebu ustanovijo muslimanski \xc4\x8dasopis Putokaz. Leta 1941 stopi v prvi partizanski odred Bosanske Krajine. Med vojno pi\xc5\xa1e poeme in ureja \xc4\x8dasopise: Bosanski Udarnik, Glas, Oslobo\xc4\x91enje, ter je \xc4\x8dlan delegacije na zasedanju AVNOJ. Po kon\xc4\x8dani vojni postane direktor drame Narodnog pozori\xc5\xa1ta v Sarajevu in ureja revije Pregled, Knji\xc5\xbeevne Novine in Novu misao. Od 1. maja 1957 do 31. maja 1970 je bil dramaturg Narodnog pozori\xc5\xa1ta v Mostarju ter nato urednik beograjske Prosvete._NEWLINE_Po vojni je bil dopisni \xc4\x8dlan HAZU in redni \xc4\x8dlan SANU_NEWLINE_Za literarno delo je prejel \xc5\xa1tevilne nagrade. Kulenovi\xc4\x87 je prvi dobitnik nagrade Aleksa \xc5\xa0anti\xc4\x87, ki jo je prejel 1969 za pesni\xc5\xa1ko zbirk Soneti. Nadalje je prejel srbsko nagrado 7. julij in bosansko nagrado 27. julij, ter za \xc5\xbeivljenjsko delo nagrado AVNOJ.\n_START_SECTION_\nLiterarno delo\n_START_PARAGRAPH_\nKnji\xc5\xbeevnik S. Kulenovi\xc4\x87 je ob B. \xc4\x8copi\xc4\x87u najpomembnej\xc5\xa1i bosansko-hercegovski pesnik vojnega in neposredno povojnega obdobja. \xc4\x8ceprav so bili v njegovem ustvarjanju dolgi premori, ko se ni posve\xc4\x8dal poeziji, pa\xc4\x8d pa drugim literarnim zvrstem, je S. Kulenovi\xc4\x87 vendarle predvsem pesnik, ki je te\xc5\xbeil k dalj\xc5\xa1im cikli\xc4\x8dnim enotam. Med vojno so bile to pesnitve, po vojni pa soneti. Med boji je napisal pretresljivo pesnitev Stojanka, mati Kne\xc5\xbepoljka. Pesnitev, ki \xc5\xa1teje skoraj 300 verzov je nastala leta 1942, predstavlja pa pesnikov odgovor na krvave dogodke v sovra\xc5\xbenikovi ofenzivi na Kozari. Gre za eno najve\xc4\x8djih poem o NOB._NEWLINE_Motiv matere, ki i\xc5\xa1\xc4\x8de v bitki padle sinove je poznan \xc5\xbee iz srbskega ustnega slovstva (Smrt matere Jugovi\xc4\x87ev), S. Kulenovi\xc4\x87 pa mu je dal moderno obliko, pa tudi vsebino, kar zadeva \xc4\x8dustveni in zlasti idejni polo\xc5\xbeaj nesre\xc4\x8dne matere. V sloven\xc5\xa1\xc4\x8dino je pesnitev prevedel Severin \xc5\xa0ali._NEWLINE_S. Kulenovi\xc4\x87 je eden prvih dramatikov po osvoboditvi, ki je posku\xc5\xa1al upodobiti sodobno \xc5\xbeivljenje. V knji\xc5\xbeevnem delu, zlasti pesni\xc5\xa1kem, je uporabljal nove, izvirne izraza, ki jih je umetni\xc5\xa1ko preustvaril iz ljudskih prvin. Njegovo glavno delo je drama A \xc5\xa1to sad? (1947) (slovenski prevod Kaj zdaj?, 1947).'